2013.6.13. Az Európai Unió Hivatalos Lapja L 161/1 (Nem jogalkotási aktusok) RENDELETEK A BIZOTTSÁG 538/2013/EU VÉGREHAJTÁSI RENDELETE (2013. június 11.) a mezőgazdasági termékeknek a 2013. június 30-i állapot szerinti Unió és Horvátország közötti kereskedelmét érintő egyes behozatali és kiviteli engedélyekre és előzetes rögzítési igazolásokra vonatkozó átmeneti intézkedések megállapításáról AZ EURÓPAI BIZOTTSÁG, tekintettel Horvátország csatlakozási szerződésére és különösen annak 3. cikke (4) bekezdésére, tekintettel Horvátország csatlakozási okmányára és különösen annak 41. cikkére, mivel: (1) — 2013. július 1-jét megelőzően az Unió, illetőleg Horvát- ország között bizonyos mezőgazdasági termékek keres- kedelmét behozatali és kiviteli engedélyek bemutatásához kötötték. 2013. július 1-jétől a fenti kereskedelemben ezek az engedélyek már nem használhatók. (2) — Egyes, 2013. június 30-át követően is érvényben maradó engedélyek és előzetes rögzítési igazolások addig nem, vagy csak részben kerülnek felhasználásra. Az ezen enge- délyekkel és igazolásokkal összefüggő kötelezettségválla- lásokat teljesíteni kell, máskülönben a biztosíték elvész. Mivel Horvátország csatlakozását követően ezen kötele- zettségvállalások teljesítésére nincs mód, az ország csat- lakozásának időpontjától olyan átmeneti intézkedést szükséges bevezetni, amely rendelkezik e biztosítékok felszabadításáról. (3) — Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével, ELFOGADTA EZT A RENDELETET: 1. cikk Az érdekelt felek kérésére a behozatali és kiviteli engedélyek és az előzetes rögzítési igazolások kiadásával összefüggésben nyúj- tott biztosítékokat fel kell szabadítani, amennyiben: a) az engedélyeken vagy az előzetes rögzítési igazolásokon Horvátország szerepel exportáló vagy importáló országként. Amennyiben az engedélyen vagy az előzetes rögzítési igazo- láson nem kötelező feltüntetni az exportáló vagy importáló országot, a gazdasági szereplőnek az illetékes hatóságok számára hitelt érdemlően igazolnia kell, hogy Horvátország az importáló vagy exportáló ország; b) az engedélyek vagy előzetes rögzítési igazolások érvényessége nem jár le 2013. július 1-je előtt; c) az engedélyeket vagy előzetes rögzítési igazolásokat egyál- talán nem vagy csak részben használják fel 2013. július 1-je előtt. 2. cikk Ez a rendelet Horvátország csatlakozási szerződésének hatályba- lépése esetén, annak hatálybalépése napján lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2013. június 11-én. a Bizottság részéről az elnök José Manuel BARROSO